Pirohy

Pirohy (jednotné číslo piroh; iné názvy pozri nižšie) je (varené, vyprážané alebo pečené) múčne jedlo z cesta s plnkou tvorenou obyčajne lekvárom, tvarohom alebo zemiakmi s bryndzou. Ide o tradičné slovenské jedlo. 

Pripravuje sa zo zemiakov, múky, soli a prísad. Častým doplnkom je tvaroh alebo lekvár na plnku, strúhanka, škorica a práškový cukor na posypanie a maslo.

Názvy 
Názvy tohto jedla sú (Tu sú kvôli prehľadnosti uvedené v jednotnom čísle, ale bežne sa používajú predovšetkým v množnom čísle): spisovne piroh; nárečovo: piroha, piroga, piruch, perka, pérka, taška, cestenica. Často sa jedlo označuje týmito spisovnými (aj nárečovými) zdrobneninami: pirôžok, pirôžtek, pirôžoček.

Príprava varených pirohov 
Základ tvoria pretlačené uvarené zemiaky zmiešané s múkou, vajíčkom a soľou. Takto pripravené cesto sa vyvaľká a vykroja sa z neho menšie plátky, ktoré sa naplnia lekvárom alebo tvarohom a následne spoja do výsledného tvaru. Varia sa vo vode, po vybratí polejú roztopeným maslom a posypú strúhankou, škoricou a cukrom.

Iné projekty

Externé odkazy 
Online recepty

Zdroje

Slovenské jedlá
Ukrajinská kuchyňa